stanford-oval/wikipedia huggingface dataset:
จักรวาลไรอัน
ภาพยนตร์

ภาพสนตร์ที่สร้างมาจากจักรวาลของไรอัน ของ ทอม แคลนซี ประกอบไปด้วย
| --- | --- |
ภาพยนตร์ชุดแรก:  ล่าตุลาแดง The Hunt for Red October (2533) กำกับโดย จอห์น แม็คเทียร์แนน และนำแสดงโดยฌอน คอนเนอรี, อเล็ก บอลด์วิน, สก็อตต์ เกล็นน์, เจมส์ เอิร์ล โจนส์ และแซม นีล ภาพยนตร์เรื่องนี้ประสบความสำเร็จเชิงรายได้ในการออกฉายและได้รับการเสนอชื่อเข้าชิงรางวัลมากมาย รวมถึงการคว้ารางวัลออสการ์สาขาตัดต่อเสียงยอดเยี่ยม และได้รับการเสนอชื่อเข้าชิงรางวัล สาขาบันทึกเสียงยอดเยี่ยม และสาขาลำดับภาพยอดเยี่ยม  เกมอำมหิตข้ามโลก Patriot Games (2535) กำกับการแสดงโดย ฟิลลิป นอยซ์ และนำแสดงโดย แฮร์ริสัน ฟอร์ด, ฌอน บีน, แพทริค เบอร์กิน, เจมส์ เอิร์ล โจนส์ และ ซามูเอล แอล. แจ็กสัน ภาพยนตร์เรื่องนี้ประสบความสำเร็จเชิงรายได้และกระแสตอบรับของผู้ชมในการออกฉาย ได้รับการวิจารณ์จากนักวิจารณ์ในเชิงบวก แม้ว่านักวิจารณ์บางคนที่อ่านฉบับนิยายจะรู้สึกว่ามันแตกต่างจากต้นฉบับมากเกินไปก็ตาม  แผนอันตรายข้ามโลก Clear and Present Danger (2537) กำกับการแสดงโดย ฟิลลิป นอยซ์ และนำแสดงโดย แฮร์ริสัน ฟอร์ด, วิลเลม เดโฟ, โดนัลด์ มอฟแฟต, เจมส์ เอิร์ล โจนส์ และ เรย์มอนด์ ครูซ ภาพยนตร์เรื่องนี้ประสบความสำเร็จเชิงรายได้และได้รับการวิจารณ์จากนักวิจารณ์ในเชิงบวก และยังได้รับการเสนอชื่อเข้าชิงรางวัลออสการ์สาขาบันทึกเสียงยอดเยี่ยม และสาขาลำดับเสียงยอดเยี่ยม
ภาพยนตร์ชุดที่สอง:  วิกฤตนิวเคลียร์ถล่มโลก The Sum of All Fears (2545) กำกับการแสดงโดย ฟิล อัลเดน โรบินสัน และนำแสดงโดย เบน แอฟเฟล็ก, มอร์แกน ฟรีแมน, เจมส์ ครอมเวล, บริดเจ็ท โมนาฮาน และ เลียฟ ชไรเบอร์ ภาพยนตร์เรื่องนี้ประสบความสำเร็จเชิงรายได้และได้รับการวิจารณ์จากนักวิจารณ์ที่หลากหลาย บ้างวิจารณ์การแสดงของแอฟเฟล็ก บางคนยกย่องการแสดงบทบาทของมอร์แกน ฟรีแมน
ภาพยนตร์ชุดที่สาม:  แจ็ค ไรอัน: สายลับไร้เงา Jack Ryan: Shadow Recruit (2557) กำกับการแสดงโดย เคนเนธ บรานาห์ และนำแสดงโดย คริส ไพน์, เควิน คอสต์เนอร์, เคนเนธ บรานาห์, เคียรา ไนต์ลีย์ และ เลนส์ คุชจาวิซกี้ ภาพยนตร์เรื่องนี้ประสบความสำเร็จในเชิงรายได้และได้รับการวิจารณ์ในระดับปานกลาง โดยได้รับคำชมในส่วนการกำกับการแสดงของเคนเนธ บรานาห์ และการแสดงของนักแสดง โดยเฉพาะคริส ไพน์และเคนเนธ บรานาห์ ได้รับการกล่าวถึงเป็นพิเศษ
ภาพยนตร์ภาคแยก:  ลบรอยแค้น Without Remorse (2564) กำกับการแสดงโดย สเตฟาโน ซอลลิมา และนำแสดงโดย ไมเคิล บี จอร์แดน, เจมี เบลล์, โจดี้ เทอร์เนอร์-สมิธ และ ลู้ก มิตเชลล์ เดิมทีจะจัดจำหน่ายและออกฉายในโรงภาพยนตร์โดยพาราเมาต์พิกเจอส์ แต่เนื่องจากการระบาดของ COVID-19 อย่างต่อเนื่อง ทำให้ แอมะซอน สตูดิโอส์ ได้รับสิทธิ์และเผยแพร่ใน แอมะซอน ไพร์ม วิดีโอ เมื่อวันที่ 30 เมษายน พ.ศ. 2564
ภาพยนตร์ > โทรทัศน์

มีการประกาศว่า คาร์ลตัน คูส และ เกรแฮม โรแลนด์ จะร่วมงานกับ ไมเคิล เบย์ ผ่านโปรดักชั่นแพลตินัม ดูนส์ของเขา และพาราเมาต์เทเลวิชั่นใน แจ็ค ไรอัน ซีรีย์โทรทัศน์สำหรับแอมะซอน
ภาพยนตร์ > โทรทัศน์ > สายลับ แจ็ค ไรอัน (Jack Ryan)

ต่อมาในวันที่ 29 เมษายน พ.ศ. 2559 เดทไลน์ได้ประกาศว่า จอห์น คราซินสกี จะรับบทเป็น แจ็ค ไรอันในซีรีย์ จากนั้นในวันที่ 16 สิงหาคม พ.ศ. 2559 แอมะซอนสตูดิโอได้ประกาศว่าจะสร้างซีรีย์โทรทัศน์ในซีซันแรกจำนวน 10 ตอนในซีรีย์ แจ็ค ไรอัน ของ ทอม แคลนซี ในวันที่ 4 พฤศจิกายน พ.ศ. 2559 แอ็บบี้ คอร์นิช ได้รับบทเป็น แคธี ไรอัน ในซีรีย์โทรทัศน์ดังกล่าว และในวันที่ 6 มกราคม พ.ศ. 2560 มีรายงานว่า มอร์เทน ไทล์ดัม จะเป็นคนวางโครงเรื่องภายในซีรีย์
ในเดือนกุมภาพันธ์ พ.ศ. 2560 มีการประกาศว่า แดเนียล แซกไฮม์ ผู้กำกับภาพยนตร์เรื่อง ล่าเด็ดหัวมือสังหารหนีสุดโลก (The American) จะมาร่วมกำกับและผลิตในหลาย ๆ ตอนภายในซีรีย์
ซีรีย์โทรทัศน์ชุดนี้ได้รับแรงบันดาลใจมาจากภาพยนต์ชุดแจ็ค ไรอัน ที่แฮร์ริสัน ฟอร์ดรับบทในการแสดง โดยได้ฉายรอบปฐมทัศน์เมื่อวันที่ 31 สิงหาคม พ.ศ. 2561 โดยก่อนหน้านั้น 4 เดือน เมื่อวันที่ 24 เมษายน พ.ศ. 2561 แอมะซอนได้ประกาศจัดสร้างซีซันที่ 2 ซึ่งเล่าถึงฉากหลังในทวีปอเมริกาใต้ และประกาศการจัดสร้างซีซันที่ 3 เมื่อวันที่ 13 กุมภาพันธ์ พ.ศ. 2562 โดยก่อนการเปิดตัวซีซันที่ 3 ผู้ผลิตได้ยืนยันว่าจะมีการสร้างซีซันที่ 4 และจะถือเป็นซีซันสุดท้ายของซีรีย์โทรทัศน์ชุดนี้
ภาพยนตร์ > วีดีโอเกม

มีการสร้างวีดีโอเกมที่มีพื้นฐานมาจากจักรวาลไรอันมากมาย โดยบางเกมสร้างอิงมาจากนวนิยาย บางเกมสร้างอิงมาจากภาพยนตร์ บางเกมสร้างมาเป็นภาคแยกออกมาจากเนื้อเรื่องหลัก
The Hunt for Red October (2530) อ้างอิงจากหนังสือล่าตุลาแดง เปิดตัวสำหรับแพลตฟอร์มเกม Atari ST, Amiga, Apple II, ZX Spectrum, MSX, Commodore 64 และ IBM PC ผู้เล่นจะต้องเดินเรือตุลาแดงไปสู่น่านน้ำสหรัฐฯ โดยต้องหลีกเลี่ยงกองทัพเรือโซเวียต เกมดังกล่าวเป็นการผสมผสานระหว่างเกมจำลองเรือดำน้ำและเกมวางแผน
The Hunt for Red October (2533) อ้างอิงจากภาพยนตร์เรื่องล่าตุลาแดง เปิดตัวสำหรับแพลตฟอร์มเกม Amiga, Amstrad CPC, Atari ST, Commodore 64, MS-DOS และ ZX Spectrum เกมดังกล่าวประกอบด้วยฉากแอ็กชันจำนวนห้าแบบ การกระโดดจากเฮลิคอปเตอร์ และการนำทางเรือดำน้ำผ่านช่องแคบลึกพร้อมทั้งหลีกเลี่ยงอุปสรรคมากมาย
The Sum of All Fears (2545): อ้างอิงจากภาพยนตร์เรื่องวิกฤตนิวเคลียร์ถล่มโลก เปิดตัวสำหรับแฟลตฟอร์มเกมไมโครซอฟต์วินโดว์, Game Boy Advance, PlayStation 2 และ GameCube เป็นเกมยิงมุมมองบุคคลที่หนึ่งทางยุทธวิธี ที่ภารกิจต่าง ๆ จะเสร็จสิ้นได้ผ่านการช่วยเหลือตัวประกันภายในสถานีโทรทัศน์เวสต์เวอร์จิเนีย ในเมืองชาร์ลสตัน และการยุติปฏิบัติการของกองทหารอาสาในเวสต์เวอร์จิเนีย
ภาพยนตร์ > วีดีโอเกม > เกม เรนโบว์ซิกส์

นอกจากนี้ ทอม แคลนซีส์ ยังได้สร้างแฟรนไชส์มัลติมีเดียซึ่งเกี่ยวกับหน่วยต่อต้านการก่อการร้ายระหว่างประเทศ ที่มีชื่อหน่วยว่า เรนโบว์ ซึ่งมาจากนวนิยายของเขาที่ชื่อว่า อุดมการณ์เฉียดนรก Rainbow Six ซึ่งได้รับการดัดแปลงเป็นวีดีโอเกมยิงทางยุทธวิธีผ่านมุมมองบุคคลที่หนึ่ง
ดูเพิ่ม

ภาพยนตร์
ล่าตุลาแดง
วิกฤตนิวเคลียร์ถล่มโลก
แจ็ค ไรอัน: สายลับไร้เงา
วีดีโอเกม
ทอม แคลนซีส์ เรนโบว์ซิกส์ ซีจ
ใบปิตภาพยนตร์ ล่าตุลาแดง
จินเซนโนไซด์

จินเซนโนไซด์ (อังกฤษ: Ginsenoside) จินเซนโนไซด์เป็นสารประกอบธรรมชาติที่มีโครงสร้างทางเคมีเป็นไตรเทอร์ปีนซาโปนิน (Triterpene Saponins) ส่วนใหญ่เป็นโครงสร้างที่ประกอบขึ้นจากวงแหวนอะตอมของคาร์บอน 4 วงและมีโมเลกุลของน้ำตาลเช่น แรมโนส (Rhamnose) ไซโลส (Xylose) หรือ อาราบิโนส (Arabinose) มาจับเกาะกับคอร์บอนอะตอมที่ตำแหน่งที่ 3 และ 20
สารประกอบกลุ่มจินเซ็นโนไซด์ถูกเรียกแทนด้วยชื่อย่อทางวิทยาศาสตร์ว่า “Rx” ซึ่ง“R” หมายถึงราก(Root)ในขณะที่ “x”จะแทนด้วยอักษรภาอังกฤษต่างๆ เพื่อใช้อธิบายถึงคุณสมบัติทางเคมีที่แตกต่างกันไปของโสมแต่ละชนิด
จากการจำแนกคุณสมบัติทางเคมีเบื้องต้น ทำให้นักวิทยาศาสตร์สามารถแบ่งประเภทสารประกอบจินเซ็นโนไซด์(5)ได้ทั้งหมด4 กลุ่ม โดยแบ่งออกเป็นกลุ่มที่มีปริมาณจินเซนโนไซด์สูงและพบได้บ่อย 2 กลุ่ม (รูปที่ 1) ดังนี้
กลุ่มโครงสร้าง Protopanaxadiol(PPD) เช่น Ra1, Ra2, Ra3, Rb1, Rh2 ,Rb2 และ Rb3 เป็นต้น
กลุ่มโครงสร้าง Protopanaxatriol(PPT) เช่น Re, Rf, Rg1, Rg2 และ Rh1 เป็นต้น
โครงสร้างทางเคมีของจินเซ็นโนไซด์ในกลุ่มของ Protopanaxadiol
โครงสร้างทางเคมีของจินเซ็นโนไซด์ในกลุ่มของ Protopanaxatriol
และสารประกอบกลุ่มจินเซ็นโนไซด์อีก 2 กลุ่มที่มีปริมาณจินเซนโนไซด์ไม่สูงและพบได้น้อย ได้แก่
กลุ่มโครงสร้าง Pentacyclic Oleanane saponin เช่น Ro เป็นต้น
กลุ่มโครงสร้าง Ocotillol saponin เช่น F11 และ R15 เป็นต้น
โครงสร้างที่หลากหลายของสารประกอบกลุ่มจินเซนโนไซด์ ทำให้นักวิทยาศาสตร์ทำการศึกษาทดลองค้นคว้าทั้งในระดับห้องปฏิบัติการ และระดับคลินิกเกี่ยวกับฤทธิ์ทางเภสัชวิทยาเพื่อนำมาใช้เป็นยาและอาหารฟังก์ชัน ที่มีประโยชน์ต่อสุขภาพหลายๆด้าน
คุณลักษณะเฉพาะของจินเซนโนไซด์

เมื่อตรวจแยกวิเคราะห์ด้วยกระบวนการทางวิทยาศาสตร์พบว่า ในโสมมีสารจินเซนโนไซด์กว่า 150 ชนิด และมีฤทธิ์ที่แตกต่างกันไป เช่น
ปกป้องเซลล์ประสาท
ต่อต้านอนุมูลอิสระ
ควบคุมกระบวนการสร้างเส้นเลือดใหม่
เป็นพิษต่อเซลล์ (Cytotoxicity) ซึ่งอาจนำไปใช้ในกระบวนการกำจัดเซลล์มะเร็งในยาบางชนิดได้
การตรวจวัดคุณภาพของสารจินเซนโนไซด์

การตรวจวัดคุณภาพของสารจินเซนโนไซด์สามารถทำได้โดยใช้เครื่องมือทางวิทยาศาสตร์ที่เรียกว่า HPTLC (High Performance Thin Layer Chromatographyเพื่อตรวจวัดค่ามาตรฐานของปริมาณสารสำคัญของจินเซนโนไซด์ ในโสมที่เป็นวัตถุดิบเพื่อนำมาใช้ในการผลิต
การศึกษาผลจินเซนโนไซด์ที่มีต่อสมอง

จินเซนโนไซด์ Rb1 ออกฤทธิ์โดยการส่งเสริมการทำงานของสารสื่อประสาทหลักในสมองและระบบประสาทส่วนกลางที่มีชื่อว่า อะเซทิลโคลีน (Acetylcholine)
จินเซนโนไซด์ Rg1 ส่งผลต่อการเพิ่มระดับสารสื่อประสาทซีโรโทนิน (Serotonin)ในสมอง
จินเซนโนไซด์ ชนิด Rd และ Re ช่วยเพิ่มประสิทธิภาพการทำงานของสารสื่อประสาท GABA ในสมอง
จินเซนโนไซด์ชนิด Rb1 และ Rg1 ร่วมกันออกฤทธิ์ต่อสมองโดยกระตุ้นการหลั่งสารสื่อประสาทในสมองชื่อว่า    กลูตาเมท (Glutamate)
จินเซนโนไซด์ชนิด Rb1, Rg1 และสาร Saponin อื่นๆ มีฤทธิ์ต่อต้านอนุมูลอิสระที่จะมาทำลายเซลล์สมองให้เสื่อมโทรม
จินเซนโนไซด์ชนิด Rg1 ช่วยคลายกล้ามเนื้อที่ผนังหลอดเลือด ยับยั้งการแข็งตัวของผนังหลอดเลือด ทำให้เลือดไหลเวียนไปเลี้ยงสมองได้ดีขึ้น
จินตนาการรัก ลิขิตชีวิต

| จินตนาการรัก ลิขิตชีวิต |
| --- | --- |
ใบปิดภาพยนตร์อย่างเป็นทางการ
กำกับ: ทิม เบอร์ตัน
เขียนบท: แดเนียล วอลเลซ จอห์น ออกัสต์
นักแสดงนำ: ยวน แม็คเกรเกอร์ อัลเบิร์ต ฟินเน่ย์ บิลลี่ ครูดรัพ เจสซิก้า แลงจ์ อลิสัน โลห์แมน
กำกับภาพ: ฟิลลิป รูเซล็อต
ดนตรีประกอบ: แดนนี่ เอลฟ์แมน
ผู้จัดจำหน่าย: โคลัมเบียพิกเจอส์
วันฉาย: สหรัฐอเมริกา: 10 ธันวาคม, พ.ศ. 2546 ไทย: 27 กุมภาพันธ์, พ.ศ. 2547
ความยาว: 125 นาที.
ประเทศ: สหรัฐอเมริกา
ภาษา: อังกฤษ
ทุนสร้าง: $70,000,000
ทำเงิน: $122,919,055
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
จินตนาการรัก ลิขิตชีวิต (อังกฤษ: Big Fish) ภาพยนตร์รักโดย ทิม เบอร์ตัน  วันที่เข้าฉายในประเทศไทย 27 กุมภาพันธ์, พ.ศ. 2547
เนื้อเรื่อง

เอ็ดเวิร์ด บลูม (อัลเบิร์ต ฟินนี่ย์) ผู้ที่ชอบเล่าเรื่องราวชีวิตของตนในวัยหนุ่ม (แสดงโดย ยวน แมคเกรเกอร์) โดยผสมผสานกับจินตนาการอันลึกซึ้ง เพราะความปรารถนาอันท่วมท้น ที่จะออกเดินทางไปยังที่ต่างๆ ได้นำให้เขาต้องออกเดินทางจากเมืองเล็กๆ ในแอลบาม่า ไปยังสถานที่ที่ไม่น่าจะมีอยู่ในโลก เขาต้องเจอกับทั้งยักษ์ แม่มด และผู้หญิงฝาแฝดสองหัว ทุกคนที่ได้ฟัง ต่างชื่นชมไปกับเรื่องราวมหัศจรรย์พราวฝัน ยกเว้นลูกชายที่ห่างเหินของเขา วิลล์ (บิลลี่ ครูดรัพ) วิลล์ต้องการให้พ่อเรียนรู้ที่จะแยกแยะ ระหว่างเรื่องจริงและความเพ้อฝัน เขาไม่เคยเชื่อในสิ่งที่พ่อเล่า แต่การพิสูจน์ข้อเท็จจริง จากเรื่องเล่าที่เหลือเชื่อของพ่อ
นักแสดง

ยวน แม็คเกรเกอร์ ..... เอ็ดเวิร์ค บลูม (วัยหนุ่ม)
บิลลี่ ครูดรัพ ..... เอ็ดเวิร์ด บลูม (ตอนแก่)
อลิสัน โลห์แมน ..... แซนดร้า บลูม (วัยสาว)
เจสซิก้า แลงจ์..... ซานดร้า บลูม (ตอนแก่)
แหล่งข้อมูลอื่นๆ

Official site เก็บถาวร 2008-09-13 ที่ เวย์แบ็กแมชชีน
Big Fish ที่อินเทอร์เน็ตมูวีเดตาเบส
| ด ค กผลงานภาพยนตร์ของ ทิม เบอร์ตัน |
| --- | --- |
งานกำกับภาพยนตร์ขนาดยาว:  พี-วีส์บิกแอดเวนเจอร์ (Pee-wee's Big Adventure, 1985)  ผีขี้จุ้ย (Beetlejuice, 1988)  แบทแมน (Batman, 1989)  เอ็ดเวิร์ดมือกรรไกร (Edward Scissorhands, 1990)  แบทแมนรีเทิร์นส์ (Batman Returns, 1992)  เอ็ด วูด (Ed Wood, 1994)  สงครามวันเกาโลก (Mars Attacks!, 1996)  คนหัวขาดล่าหัวคน (Sleepy Hollow, 1999)  พิภพวานร (Planet of the Apes, 2001)  จินตนาการรัก ลิขิตชีวิต (Big Fish, 2003)  ชาร์ลี กับ โรงงานช็อกโกแลต (Charlie and the Chocolate Factory, 2005)  เจ้าสาวศพสวย (Tim Burton's Corpse Bride, 2005)  สวีนนีย์ ท็อดด์ บาร์เบอร์หฤโหดแห่งฟลีทสตรีท (Sweeney Todd: The Demon Barber of Fleet Street, 2007)  อลิซในแดนมหัศจรรย์ (Alice in Wonderland, 2010)  แวมไพร์มึนยุค (Dark Shadows, 2012)  แฟรงเคนวีนนี่ คืนชีพเพื่อนซี้สี่ขา (Frankenweenie, 2012)  ติสท์ลวงตา (Big Eyes, 2014)  บ้านเพริกริน เด็กสุดมหัศจรรย์ (Miss Peregrine's Home for Peculiar Children, 2016)  ดัมโบ้ (Dumbo, 2019) 
งานกำกับภาพยนตร์ขนาดสั้น:  ดิไอส์แลนด์ออฟดอคเตอร์อากอร์ (The Island of Doctor Agor, 1971)  สตอล์กออฟเดอะเซเลรี (Stalk of the Celery, 1979)  วินเซนต์ (Vincent, 1982)  แฟรงเคนวีนี (Frankenweenie, 1984)  สเทนบอย (Stainboy, 2000) 
งานด้านโปรดักชัน:  ฝันร้าย ฝันอัศจรรย์ ก่อนวันคริสต์มาส (The Nightmare Before Christmas, 1993)  เคบินบอย (Cabin Boy, 1994)  แบทแมน ฟอร์เอฟเวอร์ (Batman Forever, 1995)  เจมส์กับลูกพีชยักษ์มหัศจรรย์ (James and the Giant Peach, 1996)  เดอะเวิลด์ออฟสเตนบอย (The World of Stainboy, 2000)  ซูเปอร์ไนน์ อัจฉริยะพลิกโลก (9, 2009)  ประธานาธิบดี ลินคอล์น นักล่าแวมไพร์ (Abraham Lincoln: Vampire Hunter, 2012)  อลิซ: ผจญภัยมหัศจรรย์เมืองกระจก (Alice Through the Looking Glass, 2016)
จิมมี แซวิล

| เซอร์ จิมมี แซวิล OBE KCSG |
| --- | --- |
แซวิลใน ค.ศ. 2006
เกิด: เจมส์ วิลสัน วินเซนต์ แซวิล 31 ตุลาคม ค.ศ. 1926(1926-10-31) เบอร์ลีย์ ลีดส์ ประเทศอังกฤษ
เสียชีวิต: 29 ตุลาคม ค.ศ. 2011(2011-10-29) (84 ปี) ลีดส์ ประเทศอังกฤษ
สุสาน: สุสานวูดแลนด์ สการ์บระ
อาชีพ: ดีเจ นักจัดรายการโทรทัศน์ นักจัดรายการวิทยุ ผู้จัดการห้องเต้นรำ
เซอร์เจมส์ วิลสัน วินเซนต์ แซวิล (อังกฤษ: Sir James Wilson Vincent Savile, /ˈsævɪl/; 31 ตุลาคม ค.ศ. 1926 – 29 ตุลาคม ค.ศ. 2011) เป็นดีเจ นักจัดรายการโทรทัศน์และวิทยุชาวอังกฤษที่เคยจัดรายการในบีบีซี ได้แก่ ท็อปออฟเดอะป็อปส์ และ จิมวิลฟิกซ์อิต เขาบริจาคเงินให้กับการกุศลประมาณ 40 ล้านปอนด์ และได้รับยกย่องอย่างกว้างขวางในฐานะผู้ระดมทุนและคุณสมบัติส่วนบุคคลในช่วงที่ยังมีชีวิตอยู่ หลังจากเสียชีวิต มีข้อกล่าวหาการล่วงละเมิดทางเพศต่อเขากว่าร้อยคดี ทำให้ตำรวจสรุปว่าแซวิลเคยทำความผิดทางเพศมาก่อน—โดยอาจเป็นหนึ่งในชาวอังกฤษที่มีลูกมากที่สุด
ในวัยรุ่น แซวิลเคยทำงานในเหมืองถ่านหิน โดยได้รับอาการบาดเจ็บที่กระดูกสันหลังตอนอายุ 14 ปี และเคยอยู่ในกลุ่มเบวินบอยส์ในช่วงสงครามโลกครั้งที่สอง ในช่วงที่ยังมีชีวิตอยู่ เขาเป็นที่รู้จักจากการระดมทุนและสนับสนุนการกุศลและโรงพยาบาล ใน ค.ศ. 2009 เดอะการ์เดียนกล่าวถึงเขาว่าเป็น "ผู้ใจบุญสุนทาน" และได้รับการยกย่องจากผลงานการกุศล เขาได้รับรางวัลเครื่องราชอิสริยาภรณ์จักรวรรดิบริติชใน ค.ศ. 1971 และได้รับยศอัศวินใน ค.ศ. 1990
ในเดือนตุลาคม ค.ศ. 2012 หลังเขาเสียชีวิตเกือบปีเดียว สารคดีของไอทีวีสืบสวนข้ออ้างการล่วงละเมิดทางเพศโดยแซวิล ซึ่งทำให้มีการรายงานข่าวจากสื่ออย่างกว้างขวางและมีคำให้การของพยานและการเรียกร้องการล่วงละเมิดทางเพศที่เพิ่มขึ้นอย่างรวดเร็ว จนถึงข้อกล่าวหาการล่วงละเมิดทางเพศเด็กโดยแซวิลในช่วงหกทศวรรษ มีการกล่าวถึงเขาเป็น "ผู้ทำความผิดทางเพศมาก่อน" และต่อมาระบุด้วยว่ากำลังดำเนินการสอบสวนมากกว่า 400 คดีตามคำให้การของผู้ที่อาจจะเป็นเหยื่อ 300 ราย ผ่านกองกำลังตำรวจในสหราชอาณาจักร 14 แห่ง ในช่วงปลายเดือนตุลาคม ค.ศ. 2012 เรื่องอื้อฉาวเหล่านี้ส่งผลให้มีการสอบสวนหรือหาความเห็นจากบีบีซี กับบริการสาธารณสุขแห่งชาติ, สำนักงานอัยการ และกรมอนามัย ในเดือนมิถุนายน ค.ศ. 2014 ได้มีการสรุปการสืบสวนกิจกรรมของแซวิลว่า เขาเคยล่วงละเมิดทางเพศเจ้าหน้าที่และผู้ป่วยในช่วงอายุ 5 ถึง 75 ปีเป็นเวลาหลายทศวรรษ
แหล่งข้อมูลอื่น

แม่แบบ:Wikinews category
BBC News profile
จิมมี แซวิล ที่อินเทอร์เน็ตมูวีเดตาเบส
Jimmy Savile Biography and Radio 1 audio clips at Radio Rewind
จิมมี แซวิล ที่ไฟน์อะเกรฟ
Andrew Neil TV interview from "Is This Your Life?" (1995) ที่ยูทูบ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  สหรัฐ  ออสเตรเลีย  เนเธอร์แลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Trove 
อื่น ๆ:  SNAC  IdRef
จิมมี ไหล่

| จิมมี ไหล่ |
| --- | --- |
黎智英
ไหล่เมื่อปี 2019
เกิด: ไหล่ จียิ้ง  (1947-12-08) 8 ธันวาคม ค.ศ. 1947 (76 ปี) กว่างโจว, สาธารณรัฐจีน
สัญชาติ: สาธารณรัฐจีน สหราชอาณาจักร
อาชีพ: นักธุรกิจ นักกิจกรรม
ตำแหน่ง: ผู้ก่อตั้งและประธาน, เน็กซท์ดิจิทอล; ผู้ก่อตั้งจีออร์ดาโน อินเทอร์เนชันนอล
เว็บไซต์: nextmedia.com
ไหล่ จียิ้ง ตามภาษากวางตุ้ง หรือ หลี จื้อยิง ตามภาษาจีนกลาง (จีน: 黎智英; Lai Chee-Ying, เกิด 8 ธันวาคม 1947) หรือรู้จักในโลกภาษาอังกฤษว่า จิมมี ไหล่ (อังกฤษ: Jimmy Lai) เป็นนักธุรกิจและนักเคลื่อนไหวชาวฮ่องกง เขาเป็นผู้ก่อตั้งจีออร์ดาโน บริษัทค้าขายเครื่องแต่งกาย, เน็กซท์ดิจิทอล บริษัทสื่อในตลาดหุ้นฮ่องกง และหนังสือพิมพ์ แอปเปิลเดลี่ เขาเป็นหนึ่งในผู้มีส่วนร่วมหลักของคณะเพื่อประชาธิปไตยฮ่องกง และพรรคเดโมแครตของฮ่องกง เขาได้รับสถานะพลเมืองของสหราชอาณาจักรนับตั้งแต่ปี 1996 นอกจากนี้เขายังเป็นักสะสมงานศิลปะ
ไหล่เป็นหนึ่งในผู้วิจารณ์พรรคคอมมิวนิสต์จีนคนสำคัญ เขาถูกจับกุมเมื่อ 10 สิงหาคม 2020 ฐานกระทำผิดละเมิดกฎหมายความมั่นคงของรัฐฉบับใหม่ ที่ซึ่งต่อมาถูกประณามและวิพากษ์วิจารณ์อย่างหนัก ไหล่ได้รับการประกันตัวเมื่อ 12 สิงหาคม แต่ต่อมาเมื่อ 3 ธันวาคมได้ถูกจับฐานฉ้อโกงและห้ามประกันตัว เขาถูกตัดสินจำคุกถึงเมษายน 2021 และเป็นครั้งแรกที่เขาถูกคุมขัง ไหล่เคยระบุต่อสื่อว่าชีวิตในคุกของเขาเป็น "จุดสูงสุดของชีวิต"
ในเดือนธันวาคม 2020 ไหล่ได้รับรางวัล "เสรีภาพสื่อ" โดย สมาคมนักข่าวไร้พรมแดน (RSF) ในฐานะผู้ก่อตั้งแอปเปิลเดลี่ หนังสือพิมพ์และสื่อวิจารณ์รัฐบาลจีนท่ามกลางการข่มขู่และความกดดันจากจีน
ในวันที่ 29 ธันวาคม ไหล่ลาออกจากตำแหน่งผู้อำนวยการและประธานบอร์ดของเน็กซท์ดิจิทอล
ในเดือนเมษายน ค.ศ. 2021 เขาถูกตัดสินจำคุกเพิ่มเติมอีก 14 เดือน ฐาน "จัดตั้งการประท้วงที่ไม่ชอบตามกฎหมาย"
แหล่งข้อมูลอื่น

วิกิมีเดียคอมมอนส์มีภาพและสื่อที่เกี่ยวข้องกับจิมมี ไหล่
Businessweek profile
International Herald Tribune profile
New York Times profile (paid)
Asia Times profile
Time magazine profile เก็บถาวร 2008-12-08 ที่ เวย์แบ็กแมชชีน
Wired magazine profile
Columbia Journalism Review profile
Asiaweek profile เก็บถาวร 2007-11-20 ที่ เวย์แบ็กแมชชีน
Admart website
The Call of the Entrepreneur, a 2007 documentary produced by the Acton Institute
The Apple Daily เก็บถาวร 2007-03-21 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  เยอรมนี  สหรัฐ  โปแลนด์
จิล เอมอส

นักการเมืองและผู้นำชุมชนชาวนิวซีแลนด์
| จิล เอมอส ซีเอ็นแซดเอ็ม |
| --- | --- |
เอมอสเมื่อประมาณ ค.ศ. 1980
เกิด: จิล เอ็ดวินา เทอร์เนอร์ 26 สิงหาคม ค.ศ. 1927(1927-08-26) เดวอนพอร์ต ประเทศนิวซีแลนด์
เสียชีวิต: 19 เมษายน ค.ศ. 2017(2017-04-19) (89 ปี)
พรรคการเมือง: แรงงาน
คู่สมรส: ฟิล เอมอส (สมรส ค.ศ. 1949; หย่าประมาณ ค.ศ. 1978)
บุตร: 3 คน
จิล เอ็ดวินา เอมอส ซีเอ็นแซดเอ็ม (อังกฤษ: Jill Edwina Amos) (คำเรียกตามหลังชื่อและนามสกุลของหญิงที่แต่งงานแล้ว เทอร์เนอร์, 26 สิงหาคม ค.ศ. 1927 – 19 เมษายน ค.ศ. 2017) เป็นนักการเมืองและผู้นำชุมชนชาวนิวซีแลนด์
ประวัติ

เธอเกิดในย่านชานเมืองออกแลนด์ของเดวอนพอร์ตเมื่อวันที่ 26 สิงหาคม ค.ศ. 1927 เอมอสเป็นลูกสาวของชาลส์ เอ็ดวิน รอส เทอร์เนอร์ และลูซี แคโรไลน์ เทอร์เนอร์ (คำเรียกตามหลังชื่อและนามสกุลของหญิงที่แต่งงานแล้ว แมนส์ฟีลด์) เธอแต่งงานกับฟิล เอมอส ใน ค.ศ. 1949 และทั้งคู่เป็นครูโรงเรียน โดยสอนในชุมชนต่าง ๆ ในประเทศนิวซีแลนด์ที่ห่างไกลออกไป พวกเขามีลูกชายสองคน และลูกสาวบุญธรรมหนึ่งคน ซึ่งฟิล เอมอส เป็นสมาชิกสภาตั้งแต่ ค.ศ. 1963 ถึง 1975 และดำรงตำแหน่งรัฐมนตรีรัฐบาลแรงงานที่สาม (ค.ศ. 1972–1975) ครั้นเมื่อ ค.ศ. 1977 จิล และฟิล เอมอส ได้ไปสอนที่ประเทศแทนซาเนีย แต่จิล เอมอส กลับมาที่นิวซีแลนด์ในปีต่อมา แล้วทั้งคู่ก็หย่ากัน โดยก่อนออกจากแทนซาเนีย เธอได้รับการเสนอชื่อเข้าชิงตำแหน่งผู้สมัครรับเลือกตั้งพรรคแรงงานสำหรับเขตเลือกตั้งพาพาโทโท และเธอได้ประกาศผ่านเทปที่เล่นในที่ประชุมคัดเลือกแทนเธอ โดยไม่ประสบความสำเร็จในการเสนอชื่อเข้าชิง
จิล เอมอส ได้รับการแต่งตั้งให้เป็นผู้พิพากษาแห่งสันติภาพใน ค.ศ. 1980 รวมถึงดำรงตำแหน่งประธานสมาคมพลเมืองเพื่อความเท่าเทียมทางเชื้อชาติระหว่าง ค.ศ. 1980 ถึง 1981 เธอเป็นสมาชิกพรรคแรงงานมาเป็นเวลานาน รวมถึงยังได้รับเลือกให้เป็นสมาชิกสภานครมานูเกา (ค.ศ. 1974–1977; ค.ศ. 1980–1990) และสมาชิกสภาภูมิภาคออกแลนด์ (ค.ศ. 1980–1983) เธอเป็นหนึ่งในผู้ก่อตั้งมูลนิธิโรคเอดส์แห่งประเทศนิวซีแลนด์ และระหว่างการเลือกตั้งในประเทศแอฟริกาใต้ ค.ศ. 1994 เธอเป็นผู้สังเกตการณ์ขององค์การสหประชาชาติ
เอมอสได้รับบำเหน็จเหรียญครบรอบร้อยปีแห่งสิทธิออกเสียงเลือกตั้งใน ค.ศ. 1993 ส่วนในเกียรติยศเนื่องในวันปีใหม่ 2001 เธอได้รับพระราชทานเครื่องราชอิสริยาภรณ์กิตติคุณสหายแห่งนิวซีแลนด์สำหรับบริการแก่ชุมชน
เอมอสเสียชีวิตที่บ้านในคาติคาติเมื่อวันที่ 19 เมษายน ค.ศ. 2017 สิริอายุ 89 ปี โดยเธอเหลือลูกไว้สองคนจากสามคนของเวลาดังกล่าว
จาง ฮั่น

| จาง ฮั่น   Zhang Han |
| --- | --- |
เกิด: 06 ตุลาคม พ.ศ. 2527 (40 ปี)  สาธารณรัฐประชาชนจีน ฮาร์บิน   มณฑลเฮยหลงเจียง
ส่วนสูง: 183 ซม.
อาชีพ: นักแสดง
ปีที่แสดง: 2007 - ปัจจุบัน
สังกัด: EE-Media (2009–2014)    Zhang Han Studio (2014–ปัจจุบัน)
ฐานข้อมูล
IMDb
จาง ฮั่น  (จีนตัวย่อ: 张翰; จีนตัวเต็ม: 張翰; พินอิน: Zhāng Hàn, อังกฤษ: Hans Zhang, Zhang Han) เป็นนักแสดง,นักร้อง และพิธีกร ชาวจีน เกิดเมื่อวันที่ 6 ตุลาคม พ.ศ. 2527 (ค.ศ.1984) จบการศึกษาจาก  The Central Academy of Drama ในปี 2007
จาง ฮั่นเป็นที่รู้จักจากละคร รักใสใสหัวใจสี่ดวง เวอร์ชันจีน  (Meteor Shower (2009) และ Meteor Shower II (2010)) The Queen of SOP (2012), วีรบุรุษกู้พิภพ (2013), ขุนให้อ้วนแล้วชวนมารัก (2014), 4 พยัคฆ์ มือปราบพญายม (2015), และภาพยนตร์ กองพันหมาป่า 2 (2017)
ประวัติ

จาง ฮั่น เกิดในเมืองเมืองฮาร์บิน มณฑลเฮยหลงเจียง ประเทศจีน เข้าเรียนที่  Central Academy of Drama and คณะการแสดงในปี 2003
ช่วงต้นนั้นจาง ฮั่นมักจะเกิดความสงสัยว่าตนเองมีศักยภาพพอที่จะเป็นนักแสดงหรือไม่ จนวันหนึ่งเขาได้รับมอบหมายให้ทำวิดีโอสั้นไปส่งที่โรงเรียน จาง ฮั่นจึงได้ไปเตร็ดเตร่อยู่แถวสถานีรถไฟปักกิ่งเพื่อทำวิดีโอนั้น เขาถ่ายวิดีโอเกี่ยวกับเรื่องราวโรแมนติกของผู้ชายสกปรกมอมแมม ซึ่งจาง ฮั่นก็ได้รับรางวัลและเริ่มมีความมุ่งมั่นกับการแสดงมากขึ้น
อาชีพ > 2009-2011 เริ่มต้นและความนิยม

เขาเริ่มต้นการมีชื่อเสียงจากบทบาท มู่หยงหยุนไห่ ในละครไอดอลเรื่อง รักใสในหัวใจสี่ดวง เวอร์ชันจีนในปี 2009และ ภาคต่อของละครเรื่องนี้ในปี 2010 และปี 2010 จางฮั่นได้แสดงภาพยนตร์เกี่ยวกับสัตว์เลี้ยงเรื่อง ฮาร์ทตี้ พอวส์ ขอบใจเจ้านะเพื่อนยาก 2 (Hearty Paws 2) ร่วมกับนักแสดงชาว เกาหลี ซง จุง กิ
ปี 2011 จาง ฮั่นได้เป็นพิธีกรวาไรตี้ของช่องหูนาน รายการ Great Sundayร่วมกับนักแสดงร่วมในเรื่อง Meteor Shower  จู จื่อเซียว (Peer Zhu) and เว่ยเฉิน (Vision Wei)
อาชีพ > 2009-2011 เริ่มต้นและความนิยม > 2012-2016 ความสำเร็จอย่างต่อเนื่อง

ในปี 2012 จาง ฮั่นได้แสดงละครโรแมนติกคอมเมดี้ เรื่อง  The Queen of SOP ร่วมกับ เฉิน เฉียวเอิน ซึ่งละครเรื่องนี้ได้รับเรตติ้งสูงในขณะที่ฉาย ทำให้จางฮั่นเป็นที่รู้จักมากขึ้น และได้การยอมรับว่าเป็นนักแสดงที่มีอิทธิพลสูงที่สุดในงาน the Asian Idol และยังได้รับการยกย่องให้เป็น "ไอดอลชายหมายเลข1"ของจีนแผ่นดินใหญ่จากการประสบความสำเร็จในละครไอดอล  จากนั้นเขาได้ร่วมแสดงในละครประวัติศาสตร์เรื่อง วีรบุรุษกู้พิภพ (Heroes in Sui and Tang Dynasties(2013)) ซึ่งได้เรตติ้งถึง 5 % ในแต่ละตอนและยังได้รับคำวิจารณ์ในแง่ดีจากนักวิจารณ์ด้วย จางฮั่นยังได้รับรางวัลนักแสดงชายที่ได้รับความนิยมจากงาน Shanghai Television Festival ครั้งที่ 19
ในปี 2014 จางฮั่นได้เข้าร่วมรายการเรียลลิตี้ Divas Hit the Road  จากนั้นก็ได้ร่วมแสดงในละครโรแมนติกคอมเมดี้เรื่อง ขุนให้อ้วนแล้วชวนมารัก (Boss & Me) กับ  เจ้า ลี่อิง  ซึ่งนำมาจากนิยายที่ได้รับความนิยมของกู้ม่าน เรื่อง มื้อนี้มีรัก
(ภาษาอังกฤษ Shan Shan Comes To Eat ; ภาษาจีน 杉杉来吃)  โดยละครเรื่องนี้ได้รับความนิยมเป็นอย่างมากทั้งในประเทศและต่างประเทศ จาง ฮั่นได้รับรางวัลจากงาน Seoul International Drama Awards อีกด้วย
จางฮั่นได้แสดงละครกำลังภายในเรื่อง 4 พยัคฆ์ มือปราบพญายม ( The Four (2015)) ซึ่งสร้างมาจากนิยายเรื่อง Si Da Ming Pu โดย Wen Ruian และในปีเดียวกันเขายังได้แสดงในภาพยนตร์ที่สร้างมาจากนิยายวิทยาศาสตร์ที่เป็นนิยมเรื่อง The Three Body Problem
และจากการประกาศจากค่ายของเขาในปี 2015 เขาได้มีส่วนร่วมในการผลิตละครเรื่อง The Rhapsody of a Summer Dream และ If Paris Downcast
ในปี  2016 จางฮั่นได้แสดงละครโทรทัศน์ที่ดัดแปลงมาจากนวนิยายโบราณเรื่อง ตำนานอภินิหารหงส์เหนือมังกร (Classic of Mountains and Seas)  และได้รับการเสนอชื่อเข้าชิงรางวัลในงานHuading Awards และในปีเดียวกันก็ได้ร่วมแสดงในละครระทึกขวัญอาชญากรรมเรื่อง Ten Deadly Sins ซึ่งสร้างมาจากนวนิยายชื่อเดียวกัน
อาชีพ > 2009-2011 เริ่มต้นและความนิยม > 2012-2016 ความสำเร็จอย่างต่อเนื่อง > 2017–ปัจจุบัน

ปี 2017 จางฮั่นร่วมแสดงในภาพยนตร์แอ็คชั่นของ อู๋จิง เรื่อง กองพันหมาป่า 2  ( Wolf Warriors 2 )  และได้รับการยกย่องจากบทบาททางญาติเจ้าของโรงงานและกองทัพบ้า หลังจากนั้น จาง ฮั่นก็ได้แสดง ภาพยนตร์ดราม่าเรื่อง Eternal Wave ร่วมกับ กัว ฟู่เฉิง และ เจ้า ลี่อิง
ในปีเดียวกันก็ได้ร่วมแสดงในละครเรื่อง The Legendary Tycoon ซึ่งรับบทเป็นกู้เหยียนเหม่ย นักธุรกิจผู้สร้างภาพยนตร์ และภาพยนตร์โทรทัศน์ชาวฮ่องกง โดยละครเรื่องนี้เกี่ยวกับชีวประวัติของ รัน รัน ชอว์ ผู้ก่อตั้งบริษัท Television Broadcasts Limited หรือ สถานีโทรทัศน์ทีวีบี
ปี 2018 จาง ฮั่นได้ร่วมแสดงละครกับจาง จวินหนิง ในละครโรแมนติกดราม่าเรื่อง Here to Heart ซึ่งการแสดงของเขาทำให้เขาได้รับการเสนอชื่อเข้าชิงรางวัลนักแสดงนำชายยอดเยี่ยมในงาน  Asian Television Awards
ชีวิตส่วนตัว

จางฮั่นได้เคยคบหากับเจิ้ง ส่วง เป็นเวลา 5 ปีก่อนจะยุติความสัมพันธ์ในปี 2014
ในต้นปี 2015 จางฮั่นได้ประกาศผ่านบนเพจส่วนตัวในเว็บไซต์เว่ย ปั๋วว่าได้คบหากับนักแสดงหญิง กู่ลี่ นาจา และทั้งคู่ก็ได้ยุติความสัมพันธ์ลงในเดือนตุลาคม ปี 2017
ผลงานการแสดง > ภาพยนตร์

| ปี | ชื่อเรื่อง | ชื่อภาษาไทย | ชื่อภาษาจีน | บทบาท | หมายเหตุ |
| --- | --- | --- | --- | --- | --- |
| 2008 | Turbulent Times |  | 狂暴 | Wang Xiaobing |  |
| 2008 | Kung Fu Hip Hop |  | 精舞门 | MC Haha | รับเชิญ |
| 2010 | Hearty Paws 2 |  | 心心历险记2 | Zhao Ming |  |
| 2011 | No Limit |  | 无极限 | Wu Jixian |  |
| 2013 | Night Cry |  | 夜幕惊魂 | A Han |  |
| 2015 | An Inspector Calls |  | 神探驾到 | Qi Shijing |  |
| 2015 | Chang Chen Ghost Stories |  | 张震讲故事之鬼迷心窍 | Zhong Yu |  |
| 2015 | Youth Never Returns |  | 既然青春留不住 | Wang Jinhui |  |
| 2016 | The Rise of a Tomboy |  | 女汉子真爱公式 | Ye Siyi |  |
| 2017 | Wolf Warriors 2 | กองทัพหมาบ้า 2 | 战狼2 | Zhuo Yifan |  |
| 2017 | Eternal Wave |  | 密战 | Liang Dong |  |
| TBA | The Three-Body Problem |  | 三体 | Pan Han |  |